|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Acetonas |
| --- |
|     |
| Sisteminis (IUPAC) pavadinimas |
| propanonas |
| β-ketopropanas,dimetilketonas,2-propanonas,propan-2-onas |
| Identifikacija |
| CAS numeris | 67-64-1,7217-25-6 (1,3-13C2) |
| PubChem | 180,451253 (1-11C),451245(2-11C),11007810 (2-13C),11126172 (2-14C),13001281 (1,3-13C2) |
| ChemSpider | 175,9301292 (2-14C) |
| RTECS numeris | AL31500000 |
| EINECS | 200-662-2 |
| ChEBI | 15347 |
| InChI | 1/C3H6O/c1-3(2)4/h1-2H3 |
| Cheminė informacija |
| Cheminė formulė | C3H6O |
| Molinė masė | 58,08 g mol−1 |
| SMILES | CC(=O)C |
|
| Rūgštingumas (p*Ka*) | 24,2 |
| Bazingumas (p*Kb*) |  |
| Valentingumas |  |
| Fizinė informacija |
| Tankis | 0,79 g/cm³ |
| Išvaizda | bespalvis skystis |
| Lydymosi t° | -94,9 °C, 178 K, -139 °F |
| Virimo t° | 56,53 °C, 330 K, 134 °F |
| Lūžio rodiklis (*n*D) | 1,359 (20 °C) |
| Klampumas | 0,32 cP (20 °C) |
| Tirpumas H2O |  |
| Šiluminis laidumas |  |
| log P |  |
| Garavimo slėgis |  |
| kH |  |
| Kritinis santykinis drėgnumas |  |
| Farmakokinetinė informacija |
| Biotinkamumas |  |
| Metabolizmas |  |
| Pusamžis |  |
| Pavojus |
| MSDS |  |
| ES klasifikacija |  Degus (**F**) Dirginantis (**Xi**) |
| NFPA 704 | 

3
1
0
 
 |
| Žybsnio t° | -17 °C |
| Užsiliepsnojimo t° | 465 °C |
| R-frazės | R11, R36, R66, R67 |
| S-frazės | S2, S9,S16, S26 |
| LD50 | >2000 mg/kg, (žiurkės) |
| Struktūra |
| Kristalinė struktūra |  |
| Molekulinė forma | trikampis |
| Dipolio momentas | 2,91 D |
| Simetrijos grupė |  |
| Termochemija |
| Δf*H*~~o~~298 |  |
| Giminingi junginiai |
| Giminingi tirpikliai | Etanolis,Propan-2-olis,Toluenas,Vanduo |
| Giminingi junginiai |  |
| Giminingos grupės |  |

**Acetonas** (**propanonas**, **dimetilketonas**, **β-ketopropanas**) – organinis cheminis junginys, paprasčiausias ketonų klasės atstovas.

Savybės
-------

Acetonas 20 °C temperatūroje normaliomis sąlygomis yra lakus, specifinio kvapo bespalvis degus skystis.

Lydosi -95,4°C, verda +56,5 °C temperatūroje. Tankis 819 kg/m³.

Lengvai maišosi su vandeniu, etanoliu ir eteriais. Chemijos pramonėje jis naudojamas kaip tirpiklis.

Molekulinė formulė C3H6O

Sutrumpinta struktūrinė formulė CH3-CO-CH3

Panaudojimas
------------

Buityje acetonas dažniausiai naudojamas dažams, klijams ir nagų lakui skiesti ar valyti.

Acetonas yra kai kurių plastikų, pluoštų, vaistų ir kitų chemikalų gamybos proceso dalis. Viena svarbiausių acetono panaudojimo sričių yra jo reakcija su fenoliu, kurios metu gaunamas bisfenolis A – viena svarbiausių medžiagų gaminant polikarbonatus, poliuretanus ir epoksidines dervas.

Acetonas naudojamas ir acetilenui pervežti. Cisternos užpildomos acetonu, į kurį po to leidžiamas acetilenas. Tokiu būdu viename litre acetono sutalpinama (ištirpinama) iki 250 litrų acetileno.

Poveikis žmogaus sveikatai
--------------------------

Maži acetono kiekiai yra gaminami žmogaus organizme natūraliai, daugiausiai perdirbant riebalus. Acetono kiekis gali padidėti, jei žmogus serga diabetu. Taip pat acetonas, dėl savo tirpumo ir lakumo, gali nesunkiai patekti į organizmą per geriamus skysčius ar įkvepiamą orą. Yra aprašyti apsinuodijimo acetonu atvejai, kai atsiranda priepuoliniai sindromai. Tačiau, acetonas nėra labai nuodingas. Tik santykinai didelis į organizmą patekusio acetono kiekis gali sukelti sąmonės praradimą arba mirtį. Kita vertus, patekęs ant odos, jis sukelia suerzinimą ir perštėjimą bei gali pažeisti liaukas.

Eksperimentai su gyvūnais, kurie ilgą laiką buvo laikomi aplinkoje, kurioje nuolat kontaktuodavo su acetonu, parodė, jog inkstų, kepenų, nervų pažeidimų skaičius smarkiai išaugdavo, taip pat padidėdavo apsigimimų tikimybė, o vyriškos lyties individai dalinai arba visiškai prarasdavo reprodukcinius sugebėjimus. Nėra duomenų, ar ilgalaikis acetono poveikis žmogui yra toks pats, kaip ir gyvūnams.

Įdomu, kad acetonas, vartojamas itin mažomis dozėmis, veikia kaip antikonvulsantas gydant gyvūnų ligas, panašias į epilepsiją. Spėjama, kad daug riebalų ir mažai angliavandenių turinti ketogenetinė dieta, naudojama kontroliuoti vaistams atsparią vaikų epilepsiją, veikia dėl to, kad vienas iš jos rezultatų yra acetono koncentracijos smegenyse padidėjimas.